**ܣܢܵܕܬܵܐ ܕܚܲܫܵܐ ܘܢܸܣܝܵܢܵܐ ܡܣܲܓܦܵܢܵܐ (ܥܲܓ̰ܸܙܵܢܵܐ) ܩܵܐ ܐܵܢܝܼ ܕܗܘܹܝܵܐ ܝܠܹܗ ܟܵܐܪ ܥܲܠܲܝܗܝ ܒܣܲܒܵܒ ܕCOVID-19 ܓܵܘ ܩܲܛܵܥܵܐ ܕܡܲܣܲܡܬܵܐ ܕܒܵܠܵܐ ܥܲܠ ܐ݉ܢܵܫܹ̈ܐ ܥܒܼ̈ܝܼܪܹܐ ܒܫܸܢܹ̈ܐ**

ܫܘܼܠܛܵܢܵܐ ܐܘܿܣܬܪܵܠܝܵܝܵܐ ܡܲܘܘܼܠܹܐ ܝܠܹܗ ܙܘܼܙܵܢܵܐܝܼܬ ܠܚܸܠܡܲܬܹ̈ܐ ܩܵܐ ܕܡܲܩܪܸܒܼܝܼ ܣܢܵܕܬܵܐ ܕܚܲܫܵܐ، ܛܲܠܲܩܬܵܐ ܘܢܸܣܝܵܢܵܐ ܡܣܲܓܦܵܢܵܐ ܩܵܐ ܩܲܛܵܥܵܐ ܐܘܿܣܬܪܵܠܝܵܝܵܐ ܕܡܲܣܲܡܬܵܐ ܕܒܵܠܵܐ ܥܲܠ ܐ݉ܢܵܫܹ̈ܐ ܥܒܼ̈ܝܼܪܹܐ ܒܫܸܢܹ̈ܐ. ܐܲܢܹܐ ܚܸܠܡܲܬܹ̈ܐ ܡܵܨܝܵܢܬܵܐ ܝܠܵܗܿ ܡܲܩܪܲܒܼܬܲܝܗܝ ܩܵܐ ܥܵܡܪܵܢܹ̈ܐ ܕܓܵܘ ܒܵܬܹ̈ܐ ܕܡܲܣܲܡܬܵܐ ܕܒܵܠܵܐ ܥܲܠ ܐ݉ܢܵܫܹ̈ܐ ܥܒܼ̈ܝܼܪܹܐ ܒܫܸܢܹ̈ܐ، ܩܵܐ ܩܲܒܠܵܢܹ̈ܐ ܕܡܲܣܲܡܬܵܐ ܕܒܵܠܵܐ ܒܲܝܬܵܝܬܵܐ، ܩܵܐ ܡܘܼܚܸܒܲܝܗܝ ܘܩܵܐ ܦܲܠܵܚܹ̈ܐ ܕܡܲܣܲܡܬܵܐ ܕܒܵܠܵܐ. ܡܵܨܝܼܬܘܿܢ ܡܲܦܠܸܚܝܼܬܘܿܢ ܐܲܢܹܐ ܚܸܠܡܲܬܹ̈ܐ ܒܓܵܢܵܘܟܼܘܿܢ، ܝܲܢ ܫܵܒܼܩܝܼܬܘܿܢ ܡܘܼܚܸܒܵܘܟܼ̈ܘܿܢ ܘܟܢܘܼܫܝܵܬܵܘܟܼܘܿܢ ܝܵܕܥܝܼ ܒܘܼܬ ܕܝܼܲܝܗܝ.

ܚܸܠܡܲܬܹ̈ܐ ܝܼܢܵܐ ܡܲܓܵܢܵܝܹ̈ܐ ܩܵܐ ܟܠ ܚܲܕ ܕܡܲܦܠܸܚܠܗ݉ܘܿܢ.

ܟܠܲܝܗܝ ܐܲܢܹܐ ܫܘܼܬܐܵܣܹ̈ܐ ܝܼܢܵܐ ܡܝܲܩܪܵܢܹ̈ܐ ܠܡܲܪܕܘܼܬܵܐ ܕܐ݉ܢܵܫܹ̈ܐ، ܬܵܘܕܝܼܬܲܝܗܝ، ܗܝܵܝܘܼܬܲܝܗܝ ܘܐܘܼܪܚܵܐ ܕܚܲܝܘܼܬܲܝܗܝ. ܐܸܢ ܐܲܚܬܘܿܢ ܝܲܢ ܚܲܕ ܡܘܼܚܸܒܵܘܟܼܘܿܢ ܣܵܢܩܝܼܬܘܿܢ ܠܬܲܪܓܡܵܢܵܐ، ܡܲܚܒܸܪܘܼܢ ܩܵܐ ܚܸܠܡܲܬ ܕܬܲܪܓܲܡܬܵܐ ܘܲܕܦܲܫܲܩܬܵܐ ܥܲܠ ܡܸܢܝܵܢܵܐ **131 450**. ܛܠܘܿܒܘܼܢ ܠܸܫܵܢܵܘܟܼܘܿܢ ܘܚܸܠܡܲܬ ܕܒܵܥܝܼܬܘܿܢ ܡܲܡܛܝܼܠܵܘܟܼܘܿܢ ܐܸܠܘܿܗܿ.

**ܣܢܵܕܬܵܐ ܕܚܲܫܵܐ ܘܛܲܠܲܩܬܵܐ**

**ܡܗܲܕܝܵܢܘܼܬܵܐ ܒܐܘܼܪܚܵܐ ܕܬܹܠܹܦ̮ܘܿܢ:**

ܩܸܢܛܪܘܿܢ ܐܘܿܣܬܪܵܠܝܵܝܵܐ ܕܚܲܫܵܐ ܘܲܕܥܒܼܵܕܬܵܐ ܕܚܲܫܵܐ ܠܛܲܠܲܩܬܵܐ ܕܚܲܕ ܡܘܼܚܸܒܵܐ ܟܹܐ ܗܲܝܸܪ ܩܵܐ ܦܲܠܵܚܹ̈ܐ ܕܡܲܣܲܡܬܵܐ ܕܒܵܠܵܐ ܥܲܠ ܐ݉ܢܵܫܹ̈ܐ ܥܒܼܝܼܪܹܐ ܒܫܸܢܹ̈ܐ، ܡܲܩܪܸܒܼܵܢܹ̈ܐ ܕܡܲܣܲܡܬܵܐ ܕܒܵܠܵܐ ܥܲܠ ܐ݉ܢܵܫܹ̈ܐ ܥܒܼ̈ܝܼܪܹܐ ܒܫܸܢܹ̈ܐ، ܘܝܲܗܠܹ̈ܐ ܬܵܘܕܝܼܬܵܢܵܝܹ̈ܐ ܘܟܢܘܼܫܬܵܢܵܝܹ̈ܐ ܩܵܐ ܕܣܵܢܕܝܼ ܠܟܢܘܼܫܝܵܬܲܝ̈ܗܝ ܕܐܝܼܬܠܗܘܿܢ ܚܲܫܵܐ ܘܛܲܠܲܩܬܵܐ ܒܣܲܒܵܒ ܕ COVID-19. ܡܲܚܒܸܪܘܼܢ ܡܸܢܝܵܢܵܐ **1800 222 200** ܩܵܐ ܢܲܨܝܼܗܲܬ ܘܲܠܕܵܐܟܼܝܼ ܗܲܝܸܪܝܼܬܘܿܢ ܠܟܢܘܼܫܬܵܘܟܼܘܿܢ.

ܐܝܼܡܵܢ ܕܡܲܚܒܸܪܝܼܬܘܿܢ، ܡܵܨܝܼܬܘܿܢ ܗܲܡܙܸܡܝܼܬܘܿܢ ܥܲܡܲܝܗܝ ܒܘܼܬ ܡܘܿܕܝܼ ܝܬܘܿܢ ܣܢܝܼܩܹ̈ܐ ܥܲܠܹܗ ܕܣܵܢܹܕܠܵܘܟܼܘܿܢ ܝܲܢ ܕܣܵܢܹܕ ܠܡܘܼܚܸܒܵܘܟܼܘܿܢ. ܐܵܗܵܐ ܒܲܠܟܵܐ ܚܵܒܼܹܫ ܝܬܵܒܼܝܵܬܹ̈ܐ ܕܡܗܲܕܝܵܢܘܼܬܵܐ ܝܲܗܠܵܝܬܵܐ ܝܲܢ ܕܡܗܲܕܝܵܢܘܼܬܵܐ ܕܚܲܕ ـ ܠܚܲܕ ܥܲܡ ܚܲܕ ܡܢܲܦܩܵܢܵܐ ܒܐܘܼܪܚܵܐ ܕܫܩܵܠܬܵܐ ܕܢܲܨܝܼܗܲܬ ܚܘܼܠܡܵܢܵܝܬܵܐ ܡܼܢ ܪܸܚܩܵܐ (telehealth) (ܒܐܘܼܪܚܵܐ ܕܬܹܠܹܦ̮ܘܿܢ ܝܲܢ ܕܠܘܼܡܵܕܵܐ ܒܼܝܼܕܝܘܿܝܵܝܵܐ)، ܝܲܢ ܒܗܕܵܪܬܵܐ ܒܓܵܢܵܐ.

ܩܸܢܛܪܘܿܢ ܐܘܿܣܬܪܵܠܝܵܝܵܐ ܕܚܲܫܵܐ ܘܲܕܥܒܼܵܕܬܵܐ ܕܚܲܫܵܐ ܠܛܲܠܲܩܬܵܐ ܕܚܲܕ ܡܘܼܚܸܒܵܐ ܐܝܼܬܠܹܗ ܦܲܠܵܚܹ̈ܐ ܬܪܲܝܵܢܲܝ ـ ܠܸܫܵܢܹ̈ܐ ܕܟܹܐ ܦܵܠܚܝܼ ܥܲܡ ܙܲܒܘܼܢܹ̈ܐ ܒܠܸܫܵܢܵܐ ܥܲܪܵܒܵܝܵܐ، ܟ̰ܝܼܟܘܿܣܠܘܿܒܼܵܟܵܝܵܐ، ܦܵܪܣܵܝܵܐ، ܦ̮ܪܵܢܣܵܝܵܐ، ܐܸܛܵܠܢܵܝܵܐ، ܓ̰ܵܦܵܢܵܝܵܐ، ܡܵܠܛܵܝܵܐ، ܣܸܢܗܵܠܵܝܵܐ، ܬܲܡܝܼܠܵܝܵܐ، ܣܦܵܢܝܵܝܵܐ ܘܝܸܕܸܫܵܝܵܐ. ܛܠܘܿܒܘܼܢ ܠܸܫܵܢܵܘܟܼܘܿܢ ܐܝܼܡܵܢ ܕܡܲܚܒܸܪܝܼܬܘܿܢ. ܩܵܐ ܠܸܫܵܢܹ̈ܐ ܐ݉ܚܹܪ݉ܢܹ̈ܐ، ܡܲܚܒܸܪܘܼܢ ܩܲܕܡܵܝܬܵܐ ܩܵܐ ܚܸܠܡܲܬ ܕܬܲܪܓܲܡܬܵܐ ܘܲܕܦܲܫܲܩܬܵܐ ܥܲܠ ܡܸܢܝܵܢܵܐ **131 450** ܘܛܠܘܿܒܘܼܢ ܩܸܢܛܪܘܿܢ ܐܘܿܣܬܪܵܠܝܵܝܵܐ ܕܚܲܫܵܐ ܘܲܕܥܒܼܵܕܬܵܐ ܕܚܲܫܵܐ ܠܛܲܠܲܩܬܵܐ ܕܚܲܕ ܡܘܼܚܸܒܵܐ.

ܩܸܢܛܪܘܿܢ ܐܘܿܣܬܪܵܠܝܵܝܵܐ ܕܚܲܫܵܐ ܘܲܕܥܒܼܵܕܬܵܐ ܕܚܲܫܵܐ ܠܛܲܠܲܩܬܵܐ ܕܚܲܕ ܡܘܼܚܸܒܵܐ ܐܵܦ ܟܹܐ ܣܵܢܹܕ ܠܡܲܦܠܲܚܬܵܐ ܕ Auslan ܩܵܐ ܐ݉ܢܵܫܹ̈ܐ ܟܲܪܹ̈ܐ ܘܐ݉ܢܵܫܹ̈ܐ ܕܐܝܼܬܠܗ݉ܘܿܢ ܙܲܒܘܿܢܘܼܬܵܐ ܒܲܫܡܸܥܬܵܐ.

**ܣܢܵܕܬܵܐ ܕܕܸܡܸܢܫܝܵܐ**

ܫܘܼܬܐܵܣܵܐ ܕ Dementia Support Australia ܟܹܐ ܡܲܩܪܸܒܼ ܗܲܝܲܪܬܵܐ ܕ 24 ܣܵܥܲܬܹ̈ܐ ܒܝܵܘܡܵܐ ܓܵܘ ܟܠܵܗܿ ܐܘܿܣܬܪܵܠܝܵܐ، 365 ܝܵܘܡܵܢܹ̈ܐ ܓܵܘ ܫܲܢ݉ܬܵܐ. ܦܲܠܵܚܹ̈ܐ ܕܫܘܼܬܐܵܣܵܐ ܟܹܐ ܡܲܩܪܸܒܼܝܼ ܢܲܨܝܼܗܲܬ ܘܡܲܚܫܲܚܝܵܬܹ̈ܐ ܩܵܐ ܐ݉ܢܵܫܹ̈ܐ ܕܟܹܐ ܡܲܣܸܡܝܼ ܒܵܠܵܐ ܥܲܠ ܚܲܕ ܦܲܪܨܘܿܦܵܐ ܕܐܝܼܬܠܹܗ ܡܲܪܥܵܐ ܕܕܸܡܸܢܫܝܵܐ. ܡܲܚܒܸܪܘܼܢ ܠܗ݉ܘܿܢ ܥܲܠ ܡܸܢܝܵܢܵܐ **1800 699 799**. ܐܸܢ ܐܲܚܬܘܿܢ ܝܲܢ ܚܲܕ ܡܘܼܚܸܒܵܘܟܼܘܿܢ ܣܢܝܼܩܹ̈ܐ ܝܬܘܿܢ ܠܚܲܕ ܬܲܪܓܡܵܢܵܐ، ܡܲܚܒܸܪܘܼܢ ܩܵܐ ܚܸܠܡܲܬ ܕܬܲܪܓܲܡܬܵܐ ܘܲܕܦܲܫܲܩܬܵܐ ܥܲܠ ܡܸܢܝܵܢܵܐ **131 450** ܘܛܠܘܿܒܘܼܢ Dementia Support Australia.

**ܣܢܹܐܓܼܪܘܼܬܵܐ**

ܫܲܒܼܟܵܐ ܕܦܘܼܠܚܵܢܵܐ ܕܣܢܹܐܓܪܘܼܬܵܐ ܕܐ݉ܢܵܫܹ̈ܐ ܥܒܼ̈ܝܼܪܹܐ ܒܫܸܢܹ̈ܐ (Older Persons Advocacy Network) ܟܹܐ ܡܲܩܪܸܒܼܵܐ ܚܸܠܡܲܬܹ̈ܐ ܕܣܢܹܐܓܼܪܘܼܬܵܐ ܩܵܐ ܐ݉ܢܵܫܹ̈ܐ ܥܒܼ̈ܝܼܪܹܐ ܒܫܸܢܹ̈ܐ ܓܵܘ ܟܠܵܗܿ ܐܘܿܣܬܪܵܠܝܵܐ. ܐܸܢ ܐܝܼܬܠܵܘܟܼܘܿܢ ܩܸܛܪܹ̈ܐ ܒܚܸܠܡܲܬܹ̈ܐ ܕܡܲܣܲܡܬܵܐ ܕܒܵܠܵܐ ܥܲܠ ܐ݉ܢܵܫܹ̈ܐ ܥܒܼ̈ܝܼܪܹܐ ܒܫܸܢܹ̈ܐ ܕܩܲܒܘܼܠܲܝܗܝ ܝܬܘܿܢ، ܡܵܨܝܼ ܦܵܠܵܚܹ̈ܐ ܕܫܲܒܼܟܵܐ ܕܗܲܝܸܪܝܼ ܠܵܘܟܼܘܿܢ. ܫܲܒܼܟܵܐ ܕܦܘܼܠܚܵܢܵܐ ܕܣܢܹܐܓܪܘܼܬܵܐ ܕܐ݉ܢܵܫܹ̈ܐ ܥܒܼ̈ܝܼܪܹܐ ܒܫܸܢܹ̈ܐ ܟܹܐ ܡܲܩܪܸܒܼܵܐ ܣܢܹܐܓܼܪܘܼܬܵܐ ܡܲܓܵܢܵܝܬܵܐ، ܐ݉ܪܵܙܵܢܵܝܬܵܐ ܘܚܹܐܪܬܵܐ، ܡܵܘܕܥܵܢܘܼܬܵܐ ܘܝܘܼܠܦܵܢܵܐ ܩܵܐ ܐ݉ܢܵܫܹ̈ܐ ܥܒܼ̈ܝܼܪܹܐ ܒܫܸܢܹ̈ܐ، ܒܲܝܬܘܼܝܵܬܲܝ̈ܗܝ ܘܩܲܝܘܼܡܲܝ̈ܗܝ (ܦܲܪܨܘܿܦܹ̈ܐ ܕܗܲܡܙܸܡܝܼ ܡܼܢ ܓܹܒܲܝܗܝ). ܡܲܚܒܸܪܘܼܢ ܠܗ݉ܘܿܢ ܥܲܠ ܡܸܢܝܵܢܵܐ **1800 700 600**. ܐܸܢ ܐܲܚܬܘܿܢ ܝܲܢ ܚܲܕ ܡܘܼܚܸܒܵܐ ܣܢܝܼܩܹ̈ܐ ܝܬܘܿܢ ܠܚܲܕ ܬܲܪܓܡܵܢܵܐ، ܡܲܚܒܸܪܘܼܢ ܩܵܐ ܚܸܠܡܲܬ ܕܬܲܪܓܲܡܬܵܐ ܘܲܕܦܲܫܲܩܬܵܐ ܥܲܠ ܡܸܢܝܵܢܵܐ **131 450** ܘܛܠܘܿܒܘܼܢ ܫܲܒܼܟܵܐ ܕܦܘܼܠܚܵܢܵܐ ܕܣܢܹܐܓܪܘܼܬܵܐ ܕܐ݉ܢܵܫܹ̈ܐ ܥܒܼ̈ܝܼܪܹܐ ܒܫܸܢܹ̈ܐ (Older Persons Advocacy Network).

**ܡܵܘܕܥܵܢܘܼܬܵܐ ܙܵܘܕܵܢܬܵܐ ܒܘܼܬ COVID-19**

ܐܵܢܲܢܩܵܝܬܵܐ ܝܠܵܗܿ ܕܦܵܝܫܝܼܬܘܿܢ ܒܝܼܕܵܥܵܐ ܠܡܵܘܕܥܵܢܘܼܬܵܐ ܚܘܼܕܸܬܬܵܐ ܒܐܘܼܪܚܵܐ ܕܡܲܒܘܼܥܹ̈ܐ ܖ̈ܘܼܫܡܵܝܹܐ. ܣܲܚܒܸܪܘܼܢ ܠܫܵܘܦܵܐ ܐܸܠܸܟܬܪܘܿܢܵܝܵܐ health.gov.au ܝܲܢ ܡܲܚܒܸܪܘܼܢ ܩܵܐ ܚܘܼܛܵܐ ܕܗܲܝܲܪܬܵܐ ܐܘܼܡܬܵܝܵܐ ܕܒܼܵܝܪܘܿܣ ܕܟܘܿܪܘܿܢܵܐ (National Coronavirus Helpline) ܥܲܠ ܡܸܢܝܵܢܵܐ ܕܬܹܠܹܦ̮ܘܿܢ **1800 020 080**. ܩܵܐ ܚܸܠܡܲܬ ܕܬܲܪܓܲܡܬܵܐ ܘܲܕܦܲܫܲܩܬܵܐ ܡܲܚܒܸܪܘܼܢ **131 450** ܘܛܠܘܿܒܘܼܢ ܚܘܼܛܵܐ ܕܗܲܝܲܪܬܵܐ ܐܘܼܡܬܵܝܵܐ ܕܒܼܵܝܪܘܿܣ ܕܟܘܿܪܘܿܢܵܐ (National Coronavirus Helpline).